Վերականգնողական աշխատանքները շարունակվում են լայն թափով` ամենատարբեր ուղղություններով: Ինչպես ԱՀ քաղաքաշինության նախարարությանը կից, այնպես էլ Ստեփանակերտի քաղաքապետարանում ձևավորվել են համապատասխան հանձնաժողովներ` ստացվող դիմումներն ու բողոքները գրանցելու և ընթացքավորելու, բնակչությանը պատճառած վնասի չափերը հստակեցնելու և համապատասխան օգնություն տրամադրելու համար: Երկրի Նախագահի մոտ հրավիրված ընդլայնված խորհրդակցությունում, ընդգծվել է մարդկանց պահանջներին արագ արձագանքելու և առաջնահերթ խնդիրներին լուծում տալու անհրաժեշտությունը: Պայմանավորվածության համաձայն, քաղաքաշինության նախարարութունը ստանձնել է բազմաբնակարանոց շենքերի տանիքների հիմնանորոգման, <<Բնակարանային շահագործման տնտեսություն>> ընկերությունը` մասնակի, իսկ Ստեփանակերտի քաղաքապետարանը` կարկտահարությունից և սելավից տուժած սեփական տների տանիքների համար թիթեղ տրամադրելու պարտավորությունները: